open-index/open-wikipedia-markdown huggingface dataset:
HSUPA

**HSUPA** eli *High-Speed Uplink Packet Access* on tekniikka, jolla 3G-puhelimen lähetysnopeus (uplink) nousee ja lähetyslatenssi laskee. Nopeutus on saatu samantyyppisillä ratkaisuilla kuin mitä HSDPA tekee vastaanottosuunnalle, eli paremmalla modulaatiolla ja nopeammalla hukkuneen paketin uudelleenlähetyksellä. HSUPA:n pienempi latenssi mahdollistaa interaktiivisten pelien sujuvan käytön. Jotta päätelaite voisi hyödyntää ominaisuuksia, myös käytettävän tukiaseman täytyy tukea niitä. Pääasiassa HSUPA-tekniikkaa hyödynnetään langattomissa modeemeissa. Seuraavassa kaaviossa on näistä esimerkkejä.

## Versiot
HSUPA:lle on määritelty eri kategorioita.

## Verkkotilanne Suomessa
Kaikki kolme operaattoria (Telia Company, DNA ja Elisa) tukivat 5,76&nbsp;Mbit/s HSUPA:a. UMTS 900&nbsp;MHz tekniikalla peitto saatiin kattavaksi syrjäseutuja myöten, sillä matalamman taajuuden ansiosta tukiaseman kantama on pidempi. 3G-verkkojen purkaminen alkoi vuonna 2023 ja sen pitäisi valmistua vuonna 2024.

## Tarve
Tarve nopeammalle lähetysnopeudelle tuli esiin muun muassa pilvitallennuksen yleistymisen vuoksi. Kotioloissa käytetään yhä enenevässä määrin langattomia yhteyksiä. Ennen HSUPA-tekniikkaa suurin lähetysnopeus oli 128&nbsp;kbit/s ja myöhemmin 384&nbsp;kbit/s. Vasteaika oli 80-130&nbsp;ms mikä on nopeaa pelikäyttöä ajatellen liikaa. HSUPA:n ja myöhemmin HSPA+:n yleistyttyä vasteaika on enää puolet alkuperäisestä.

Valokuvien ja videoiden välitön siirto yleistynee HSUPA:n ansiosta. Suuria flash-muistikortteja ei puhelimessa tarvita, jos kaikki menee suoraan nettipalvelimelle tai omaan kotikoneeseen.

900&nbsp;MHz 3G-verkot ovat laajentuneet voimakkaasti 2010-luvulle tultaessa, ja niiden avulla hyvät HSUPA/HSDPA -nopeudet saadaan laajemmalla alueella. 900&nbsp;MHz HSUPA:aa tukeva 3G-verkko antaa suurelle osalle suomalaisia mukavan nettilähetysnopeuden esim. kesämökiltä, maaseudulta tai junan kyydistä. 3G-sukupolvea edustavia HSUPA/HSDPA-tekniikoita seurasi entistä nopeammat 4G-sukupolven tiedonsiirtotekniikat.

## Kilpailevat tekniikat
Suomessa haja-asutusalueiden internetyhteydeksi oli 3G-verkkojen lisäksi tarjolla Digitan Flash-OFDM -tekniikkaan perustuva 450 MHz verkko. Sen käyttäjämäärät jäivät kuitenkin vähäisiksi ja tekniikan vanhentumisen sekä päätelaitteiden valmistuksen lopettamisen myötä Flash-OFDM-tekniikan käyttö verkossa lopetettiin vuoden 2012 loppuun mennessä. Maaliskuussa 2011 Digita luovutti verkon Datamen hallintaan joka suunnitteli taajuusalueen hyödyntämistä CDMA-tekniikalla. Datame ajautui kuitenkin konkurssiin vuonna 2013.

## Haittapuolet
Nopea langaton dataliikenne vaatii puhelimelta prosessointitehoa ja lineaariset (=huonon hyötysuhteen) vahvistimet, joten akku saattaa tyhjentyä hyvinkin nopeasti ja puhelin lämmetä voimakkaasti. Tosin modeemikäytössä sähkön riittävyys ei ole ongelma. Ulkoisen lisä-antennin käytöllä voidaan lisätä akkukestoa, nopeutta ja kuuluvuusaluetta mutta ne maksavat erikseen.

## Lähteet
Radka Brožková

**Radka Brožková** (s. 21. kesäkuuta 1984) on tšekkiläinen suunnistaja ja MM-mitalisti. Seuratasolla hän edustaa ruotsalaista OK Ravinenia. Aikaisemmin hän on edustanut tšekkiläistä SC Jíčíniä.

Nuorten MM-kilpailuissa 2004 Brožková voitti hopeaa keskimatkalta. Olomoucin MM-kilpailuissa 2008 hän voitti pronssia keskimatkalta.

Hänen vanhempi siskonsa Dana on suunnistuksen maailmanmestari.

## Lähteet
Niilo Lehtinen

**Juho Niilo Lehtinen** (26. marraskuuta 1893 Jyväskylä – 3. toukokuuta 1963 Helsinki) oli suomalainen lakimies ja Suomen ensimmäinen valtakunnansovittelija 1962–1963. Työriitojen sovittelijana hän saavutti osapuolten luottamuksen avoimella ja maltillisella olemuksellaan ja kyvyllään havaita erimielisyyksien olennaiset kohteet. Tämä tehtävä oli pitkään osa-aikainen tilapäistyö, joten varsinaisen työnsä hän teki asianajajana. Asianajajan työnsä hän jätti vasta siirtyessään Tampereen piirisovittelijan paikalta kokopäiväiseksi valtakunnansovittelijaksi.

Lehtinen kirjoitti ylioppilaaksi Jyväskylän lyseosta 1912 ja suoritti oikeustutkinnon 1916 sekä molempien oikeuksien kandidaatin tutkinnon 1916. Hovioikeuden auskultanttina hän toimi Vaasan hovioikeudessa ja sai varatuomarin arvon 1921. Oikeustieteen kunniatohtorin arvon hän sai 23. huhtikuuta 1963 järjestetyssä promootiossa.

Niilo Lehtinen aloitti työuransa sosiaalihallituksen ensimmäisenä sihteerinä 1919 ja siirtyi saman vuoden lopulla apulaiseksi Helsingin Lakiasiaintoimistoon. Vakuutusneuvoston sihteerinä hän toimi 1920–1923. Eduskunnan talousvaliokunnan sihteerinä hän oli 1921–1923.

Vuonna 1923 Lehtinen muutti Tampereelle osakkaaksi Rekola & Lehtinen -asianajotoimistoon ja vuodesta 1937 hänellä oli oma asianajotoimisto Tampereella. Siellä hän toimi myös Työkeskus Ahjolan ja Tampereen Kaupunkilähetyksen johtokunnan puheenjohtajana. Sosiaaliministeriön määräämänä työriitojen sovittelijana hän toimi vuodesta 1926 lähtien. Vuonna 1951 Lehtinen teki opintomatkan Englantiin ja 1956 hän työskenteli työrauhakomitean puheenjohtajana.

Varatuomari Lehtinen toimi työriitojen sovittelijana Tampereen piirissä vuodesta 1926 lähtien ja hän hoiti samaa tehtävää myös Helsingin piirissä vuodesta 1958 alkaen, kunnes tasavallan presidentti nimitti hänet 23. lokakuuta 1962 työriitojen valtakunnansovittelijan tehtävään. 

Niilo Lehtinen menehtyi dramaattisesti liikarasituksesta aiheutuneeseen sairauskohtaukseen valtakunnansovittelijan neuvottelupöydän ääreen toukokuussa 1963 poikkeuksellisen raskaan lakkoaallon jälkeen. Hän kuoli illalla kello 19 Helsingissä Suomen Työnantajain Keskusliiton huoneistossa, kun oli hetkeä aikaisemmin onnistunut sovittelemaan sähkömiesten lakkoa koskevan työriidan. 

## Teokset
* *Lakiasiain käsikirja*, (yhdessä Esko Hakkilan kanssa) WSOY 1924
* *Työsopimuslaki selityksineen*, WSOY 1937
* *Mitä oikeus on?*, Suomalainen lakimiesyhdistys 1949

## Lähteet
* Kansallisbiografia
* Eero Schrey (toimittanut): *Suomen lakimiehet 1958*, Suomen lakimiesliitto 1958
* Bergholm, Tapio, Sopimusyhteiskunnan synty II. Hajaannuksesta tulopolitiikkaan. SAK 1956 - 1969. Otava. 2007. 

### Viitteet
Kainuunmeri

**Kainuunmeri** on nimitys, jota on keskiajalta lähtien käytetty kolmesta eri merialueesta. Yleisimmin sitä on käytetty Perämerestä eli Merenkurkun pohjoispuolisesta Pohjanlahden osasta. Harvinaisempi se on tarkoittamassa Pohjoista jäämerta. Siinä merkityksessä sitä käytti Englannin kuningas Alfred Suuri maantieteessään (*Cvensae*). Kolmanneksi sitä on käytetty vuonna 1323 tehdyssä Pähkinäsaaren rauhankirjassa merkitsemässä Pohjanlahtea (). Nimitystä **Kainuun meri** käytetään Kainuun maakunnassa sijaitsevasta Oulujärvestä

## Lähteet
Empiirinen oikeustutkimus

**Empiirinen oikeustutkimus** on kokemusperäisen tutkimuksen laji, jonka kohteena on oikeustieteen alaan kuuluvat ilmiöt. Se käyttää yhteiskuntatieteellisiä, psykologisia ja sosiologisia tutkimusmenetelmiä selvittäessään esimerkiksi lainsäädännön vaikuttavuutta, viranomaisten toimien yhdenmukaisuutta ja seuraamusten ankaruuteen vaikuttavia tekijöitä. Empiirinen oikeustutkimus kohdistuu yleensä pelkästään oikeudellisiin kysymyksiin, eikä niinkään taloudellisiin, yhteiskunnallisiin eikä oikeuspsykologisiin näkökohtiin.

Suomessa empiiristä oikeustutkimusta on opetettu vuodesta 2004 lähtien Joensuun yliopistossa, joka liittyy osaksi Itä-Suomen yliopistoa vuoden 2010 alussa. Oikeustieteiden oppiaineryhmään kuuluvaa tutkimus- ja kehittämisyksikköä johtavat professorit Tarmo Miettinen ja Anssi Keinänen.

## Lähteet
Eväjalkaliskot

**Eväjalkaliskot** (Pygopodidae) on suomumatelijoiden heimo. Eväjalkaliskot muistuttavat käärmeitä johtuen pitkästä, kapeasta ruumiistaan. Käärmeistä eväjalkaliskot erottaa kuitenkin ulkoisista korvarei’istä sekä ei-haarautuneesta, tasaisesta kielestä. Eväjalkaliskojen levinneisyysalue on Australia ja Uusi-Guinea.
Jonne Lakanen

**Jonne Sakari Lakanen** (s. 26. helmikuuta 1979 Lohjan kunta) on suomalainen suunnistaja. Seuratasolla hän edustaa Lappeen Rientoa. Aikaisemmin hän edusti Vaajakosken Terää ja Deltaa. Hänen kasvattajaseuransa on Rasti-Vihti. Lakanen asuu Lappeenrannassa.

Nuorten MM-kilpailuissa Lakanen voitti vuonna 1998 viestihopeaa ja vuonna 1999 kultaa keskimatkalta ja viestistä. Aikuisten MM-kilpailuissa Århusissa 2006 hän sijoittui neljänneksi sprintissä.

Lakanen on voittanut useita Suomen mestaruuksia sekä nuorten sarjoissa että aikuisten sarjassa. Jukolan viestissä hän voitti hopeaa Deltan joukkueessa vuonna 2003 ja Tiomilassa hopeaa Vaajakosken Terän joukkueessa 2007.

Hänen vanhempi veljensä Jani on suunnistuksen maailmanmestari.

## Lähteet
Pogona

**Pogona** on agamien heimoon kuuluva liskosuku. Suku käsittää kuusi lajia, joista muun muassa parta-agamaa (*Pogona vitticeps*) käytetään lemmikkieläimenä. Lajeilla on kameleonttien tapaan kyky vaihtaa väriä. Lajien levinneisyys on Australia.

## Lähteet
JDoom

**JDoom** (tunnetaan myös nimellä **Doomsday**) on tehty alkujaan antamaan uuden ilmeen Doom-tyylisille peleille antamalla mahdollisuuden käyttää 3D-grafiikkaa peleissä. Kuten muissakin Doom-peliporteissa pelaaja voi hyppiä ja katsella vapaasti. JDoom on ainut suomalainen Doom-peliportti.

## Aiheesta muualla
*JDoom kotisivu
HMS Penelope (97)

**HMS Penelope** (viirinumero 97) Britannian kuninkaallisen laivaston Arethusa-luokan kevyt risteilijä.

## Valmistus

Alus tilattiin Harland and Wolffin telakalta Belfastista Pohjois-Irlannista, missä köli laskettiin 30. toukokuuta 1934. Alus laskettiin vesille 15. lokakuuta 1935 ja otettiin palvelukseen 13. marraskuuta 1936.

## Palvelus
Palvelukseen otettaessa alus liitettiin Välimeren laivaston 3. risteilijäviirikköön, mistä alus palasi 1940 Englantiin. Norjan taisteluissa alus ajoi 11. huhtikuuta karille Vestfjordissa vaurioituen pahoin. Aluksen korjaukset valmistuivat vasta heinäkuussa 1941.

Lokakuussa alus lähetettiin uudelleen Välimerelle ja se saapui 21. lokakuuta Maltalle Force K:hon. Alus vaurioitui osuessaan miinaan samalla partiomatkalla, jolla *[[HMS Neptune (20)|HMS Neptune]]* upposi. Maltalla alus sai telakalla lisävaurioita lähelle osuneista lentopommeista. Se lähti 8. huhtikuuta 1942 Maltalta korjattavaksi Yhdysvaltoihin New Yorkin laivastontelakalle.

*Penelope* palasi 1. syyskuuta palvelukseen. Se saapui vuoden 1943 alussa Välimerelle, missä alus liitettiin Force Q:hon tukikohtanaan Bônen niemimaa. Alus tulitti muun muassa kesäkuussa Pantelleriaa ja Lampedusaa  15. risteilijäviirikön kanssa. Elokuussa alus oli Sisilian maihinnousussa, syyskuussa Salernon maihinnousussa sekä kuljetti miehistysjoukkoja Tarantoon.

Risteilijä lähti 6. lokakuuta Aleksandriasta Aigeianmerelle risteilijä *[[HMS Sirius (82)|HMS Siriuksen]]* ja hävittäjien *[[HMS Faulknor (H62)|HMS Faulknorin]]* ja *[[HMS Fury (H76)|HMS Furyn]]* kanssa Scarpanton salmen kautta estämään Saksan Lerokselle matkaavan maihinnousukuljetuksen. Osasto joutui Saksan ilmavoimien 3. syöksypommitusrykmentin Junkers Ju 87 -koneiden hyökkäykseen. *Penelopen* yläkannen oikealle puolelle Y-tornin taakse osui 250 kilon pommi, joka läpäisi kannen jääden kuitenkin suutariksi. Aluksen viereen tuli lisäksi kaksi 500 kilon pommin osumaa, joiden sirpaleet vaurioittivat alusta. Alukseen tulleen neljä kertaa kahden jalan reiän aiheuttama vuoto aiheutti neljän asteen kallistuman. Lähelle osuneet pommit katkaisivat virran neljän tuuman ilmatorjuntatykeistä, tutkavaroittimelta sekä kuuden tuuman pääaseiden tulenjohdosta.

Aluksen pelastuksena oli omien lentokoneiden antama suoja, jonka avulla osasto aloitti paluumatkan Aleksandriaan. Osasto saapui 8. lokakuuta satamaan. *Penelope* oli korjattavana kolme viikkoa, jona aikana aluksen pahimmat vauriot saatiin tilapäisesti korjattua.

Vuoden lopulla alus siirrettiin Biskajanlahdelle etsimään saksalaisia saarronmurtajia, mutta se palasi tammikuussa 1944 Välimerelle Anzion maihinnousuun.

*Penelopen* ollessa paluumatkalla sillanpäästä Napoliin siihen osui 18. helmikuuta Saksan laivaston sukellusvene *[[U-410|U-410:n]]* laukaisema torpedo, joka upotti aluksen.

## Lähteet
*
*
*

### Viitteet
Muna (saari)

**Muna** () on saari Kaakkois-Sulawesin provinssissa Indonesiassa, sijaiten Sulawesi- ja Buton-saarien välissä. Saaren pinta-ala on 1&nbsp;704 km², ja sen korkein kohta on 445 metriä merenpinnan yläpuolella. Muna sijaitsee päiväntasaajan eteläpuolella, ja sen maasto on pääosin alavaa, keskimäärin alle 100 metriä merenpinnan yläpuolella.

## Geologia ja karstialueet
Muna koostuu lähes kokonaan pleistoseenikauden kalkkikivestä, joka on peräisin noin 1,8 miljoonan vuoden takaa ja kuuluu todennäköisesti Wapulaka-muodostumaan. Alun perin koralliriuttojen muodostama kalkkikivi on kohonnut ja muodostaa nykyään laajan karstialueen, mikä näkyy saaren rannikon jyrkillä kalkkikiviseinämillä. Munan karstialue on ainutlaatuinen, ja sen muodostumisprosessi ilmenee esimerkiksi Liang Metandonon luolan stalaktiittien ja stalagmiittien yhtymisestä. Sulawesilla on myös muita karstialueita, kuten Wawolesea ja Maros-Pangkep, joilla on omat geologiset, ympäristölliset ja sosiokulttuuriset erityispiirteensä. Karstialueita löytyy Indonesiasta myös Kalimantanista, Acehista ja Länsi-Sumatrasta, joista erityisesti Kalimantanin luolat ovat tunnettuja arkeologisina kohteina monipuolisten teemojensa ja artefaktiensa vuoksi.

## Ilmasto
Munalla on trooppinen ilmasto, ja keskilämpötila vaihtelee 25–27 °C välillä. Sadekausi ajoittuu marraskuusta maaliskuuhun, jolloin tuulet tuovat kosteutta Aasiasta ja Tyyneltämereltä. Kuivakausi kestää toukokuusta lokakuuhun, jolloin kuivempi ilma tulee Australiasta.

## Kasvillisuus ja metsien tila
Historiallisesti Muna on ollut tunnettu tiikki- ja pähkinäpuistaan. Tiikin hakkuut ovat kuitenkin vähentäneet merkittävästi saaren alkuperäisiä metsiä suurten puunkäyttötarpeiden vuoksi, eikä tilannetta ole juurikaan valvottu tai rajoitettu.

## Hallinto ja väestö
Hallinnollisesti Muna kuuluu Kaakkois-Sulawesin provinssiin, ja siitä muodostettiin autonominen alue, Kabupaten Muna, jonka hallintokeskus on Raha. Alue kattaa suuren osan Muna-saaresta sekä osan Buton-saaresta ja jakautuu hallinnollisesti Kabupaten Muna, Kabupaten Muna Barat ja Kabupaten Buton Tengah -alueisiin, joiden väestö vaihtelee hallinnollisista yksiköistä riippuen.

## Lähteet
William Wilson

**William Wilson** (13. marraskuuta 1844 Lontoo, Englanti – 1. kesäkuuta 1912 Glasgow, Skotlanti) oli skottilainen toimittaja ja uintivalmentaja. Wilson kehitti useita kilpauinnin tieteellisiä tekniikoita. Vuonna 1883 Wilson julkaisi *The Swimming Instructor* -kirjan (suom. *Uinninohjaaja*), joka on yksi ensimmäisistä uintia käsittelevistä teoksista. Teoksessaan Wilson määritteli modernit käsitteet vetojen tehokkuudesta, harjoittelusta, käännöksistä ja turvallisuudesta.

## Saavutukset

* kilpauinnin alun ja käännösten kuvaukset
* useiden vetotyyppien parantelu
* ensimmäisen hengenpelastusharjoituksen kehittäminen
* sekä maalla että vedessä tapahtuvien harjoitusmetodien kehittäminen
* sisätiloissa olevan uima-altaan suunnitteleminen
* ensimmäinen uinnin sanomalehtitoimittaja

## Vesipallo

Vuonna 1877 Wilson kehitti säännöt uudelle joukkuelajille, vedessä pelattavalle pallopelille, jota hän kutsui ”vesijalkapalloksi”. Ensimmäinen peli pelattiin Dee-joen rantojen välissä Bon Accord -festivaaleilla Aberdeenissa, Skotlannissa. Rannoille asetettiin lippuja 2,5–3 metrin välein ja pelaajat käyttivät pallona *pulu*a, intialaisesta kumista tehtyä pehmeää palloa. Ottelu oli koko pelialueen mittainen painiottelu, mutta se oli sen aikaisten katsojien suosiossa.

Vuonna 1885 Ison-Britannian Uimaliitto (Swimming Association of Great Britain) tunnusti nykyään vesipalloksi kutsutun lajin ja liitto laajensi Wilsonin ohjeistuksia. Nämä säännöt olivat perustana kansainvälisen uimaliiton, FINAn, säännöille, kun laji levisi Eurooppaan, Amerikkaan ja Australiaan.

## Hengenpelastaminen

Vuonna 1891 Wilson julkaisi lukuisia lehtiartikkeleita hengenpelastusharjoituksista ja hän palkitsi paikallisia uimakerhoja hengenpelastustekniikoiden kehittämisestä. Wilsonin tekniikat levisivät eräänlaisen käsikirjan mukana ja osoituksena Wilsonin saavutuksista hänet valittiin ensimmäiseksi Kuninkaallisen hengenpelastusliiton (Royal Lifesaving Society) puheenjohtajaksi (*Life Governor*).

## Aiheesta muualla

* BNET-artikkeli William Wilsonin elämäntyöstä (englanniksi)
* William Wilson kansainvälisen uinnin Hall of Famessa (englanniksi)
Doom Legacy

**Doom Legacy** on Doom-portti, jonka tarkoitus on pysyä mahdollisimman alkuperäisen kaltaisena kaikkien ominaisuuksien kera. Kuten muissakin porteissa, tässäkin on mahdollista lisätä MD2-mallinteet, hyppiä ja katsella vapaasti. Doom Legacy ei tue ominaisuutta, jolla sektorit laitetaan toistensa päälle kuten esimerkiksi EDGE-peliportissa. Doom Legacy tukee moninpelissä 32 pelaajaa yhtä aikaa. Doom Legacyssä on vielä paljon bugeja.

## Aiheesta muualla
*Legacy kotisivu
Kaarlo Wirilander

**Kaarlo Verner Wirilander** (14. elokuuta 1908 Mikkeli – 16. lokakuuta 1988 Mikkeli) oli suomalainen historiantutkija.

Wirilanderin vanhemmat olivat talonomistaja Andreas Henrik Wirilander ja Hildur Anna Elisabeth Godenhjelm. Hän pääsi ylioppilaaksi 1929 ja valmistui filosofian kandidaatiksi 1935, lisensiaatiksi 1950 ja tohtoriksi 1951. Väitöskirjan aiheena oli Suomen armeijan upseeristo 1700-luvulla. Wirilander opiskeli myös Ruotsissa 1946 ja 1948.

Wirilander työskenteli vuosina 1935–1958 Sota-arkiston palveluksessa ja oli sitten valtion humanistisen toimikunnan vanhempana tutkijana vuodesta 1962 alkaen ja Suomen Historiallisen Seuran sihteerinä 1961−1962.

## Teoksia
* *Puustellinväkien asumaoloja 1700-luvun sotilasvirkataloissa*, teoksessa *Sotamuseo II*, 1949
* *Suomen upseeristo 1700-luvulla: sosiaalihistoriallinen tutkimus Suomen armeijan jakopalkkaisesta upseeristosta*, väitöskirja.  Helsinki 1950
* *[https://www.doria.fi/bitstream/handle/10024/167552/KK003%20opt.pdf;jsessionid=DE890E39541ABC4DF07394915F7BF79A?sequence=1 Suomen armeijan upseeristo ja aliupseeristo 1718–1810. Virkatalohaltijoiden luettelot]*.   Suomen Historiallinen Seura 1953
* *Savon historia III: Savo kaskisavujen kautena 1721–1870*, kirjoittanut Kaarlo Wirilander; toimituskunta Ilmari Salomies, Kauko Pirinen, Martti Ruutu, Heikki Waris, Kaarlo Wirilander.   Savon säätiö, Kuopio 1960
* *Mikkelin kirkon viisarikello*.  Mikkelin kaupunki 1963
* *Savon väestöoloja 1721–1870*. Historiallinen Arkisto 59. Turku 1964 
* *Mikkelin maaseurakunnan kirkko*.  Mikkelin maaseurakunta 1968
* *Miekan sosiaalihistoriaa*, teoksessa *Sotahistoriallinen Seura ja Sotamuseo. Vuosikirja VII*, 1971
* *Herrasväkeä: Suomen säätyläistö, 1721–1870*, Historiallisia tutkimuksia 93.  Suomen Historiallinen Seura 1974
* *Suomen armeijan sotilasvirkamiehistö 1718–1810*.  Suomen Historiallinen Seura 1975
* *Suomen armeijan upseeristo, aliupseeristo ja sotilasvirkamiehistö 1812–1871 (1880). Viranhaltijain luettelot*.  Suomen Historiallinen Seura 1985

## Lähteet
Peter Kanerva

**Kaj Peter Oscar Kanerva** (s. 11. lokakuuta 1978 Kerava) on suomalainen näyttelijä, valmistunut Teatterikorkeakoulusta vuonna 2005. 

Kanerva on esiintynyt Åbo Svenska Teaterissa ja Viirus-teatterissa. Tähänastisista töistä tunnetuin on rooli Ottona elokuvassa *[[Colorado Avenue]]*, jonka pohjalta on tehty myös kolmiosainen televisiosarja. Hän on esiintynyt myös elokuvissa *[[Etulinjan edessä]]* ja *[[Ollaan vapaita]]*.

### Dubbaukset

## Lähteet

## Aiheesta muualla
* 
*
Oulun päivät

**Oulun Päivät** on Oulussa vuodesta 1962 lähtien järjestetty vuosittainen kaupunkitapahtuma.  Vuoteen 2012 asti tapahtuma järjestettiin syyskuun ensimmäisenä viikonloppuna. Vuodesta 2013 alkaen Oulun Päivät siirrettiin kesän alkuun ja laajennettiin kolmiviikkoiseksi. Tapahtuma palasi alkuperäiselle paikalleen syyskuun ensimmäiselle viikolle vuonna 2022. Oulun kaupunki on toiminut tapahtuman järjestäjänä vuodesta 1977, johon asti tapahtuman järjesti kotiseutuyhdistys Oulu-seura.

## Lähteet

## Aiheesta muualla
*Oulun Päivien kotisivu
Pyöröpaalain

**Pyöröpaalain** on niitetyn nurmisadon tai viljan olkien luo'olta keräämiseen tarkoitettu korjuukone.

Paalaimessa on noukin, jolla niitetty nurmi tai puitu olki poimitaan niittokoneen, niittomuskan, karhottimen tai puimurin jättämältä karholta/karheelta. Siinä niitetty tai puitu kasvusto on järjestetty pitkiksi kapeiksi kasoiksi, joiden väliin jää sänki.

Nykyisissä pyöröpaalaimissa on usein silppuri, jolla kasvusto pilkotaan pienempiin osiin. Usessa paalaimissa silppuri voidaan kytkeä pois toiminnasta. Silputtu kasvimassa tiivistyy paremmin ja paali purkautuu helpommin, kun sillä ruokitaan tai kuivitetaan eläimiä.

Pyöröpaalaimella tehdyn heinäpaalin paino on noin 400–800 kg, olkipaalin paino 200–500 kg ja säilörehupaalin paino 700–1000 kg. Pyöröpaalaimen ongelma on se, että se ei ole jatkuvatoiminen, minkä takia pysähdykset hidastavat työtä. Paali saadaan pysymään koossa narulla tai verkolla. Myös muovikalvolla sitovia versioita on ollut markkinoilla.

## Mallit
Niistä on olemassa kaksi päätyyppiä: muuttuvakammioinen ja kiinteäkammioinen sekä erittäin harvinainen paalia maata vasten pyörittävä versio.

Muuttuvakammioisen paalaimen paali on tiivis myös keskeltä, koska kasvimassan puristaminen aloitetaan jo paalin ytimestä. Osassa muuttuvakammioisia paalaimia paalin koko voidaan valita, sillä kasvimassa on koko ajan tiivis.

Kiinteäkammioisen paalaimen etuna on yksinkertainen ja selkeä rakenne. Ongelmana on se, että paali tiivistyy vasta täyttyessään, minkä takia ydin jää usein hieman löysemmäksi.

Yleensä paalainta vedetään traktorilla, mutta malleja on myös ajettavina, kuten yhdysvaltalaisen konevalmistajan Vermeerin esittelemä malli.

## Lähteet
Khodr Chehab

**Khodr Khaled Chehab** (1962 – 3. marraskuuta 2010 Beirut, Libanon) oli Suomen Islamilaisen Yhdyskunnan imaami. Hän oli kotoisin Beirutista Libanonista mutta oli asunut pitkään Suomessa ja oli Suomen kansalainen. Hän oli koulutukseltaan ekonomi ja työskenteli myös arabian kielen opettajana. Chehabilla oli tunnustettu asema uskonnollisena auktoriteettina ja maahanmuuttajien esikuvana. Hänellä oli merkittävä aloitteellinen rooli Suomen evankelis-luterilainen kirkon ja islamilaisten yhteisöjen vuoropuhelussa.

Chehab tuli Suomeen Libanonista turvapaikanhakijana vuonna 1987 ja sai Suomen kansalaisuuden vuonna 1998. Chehab sai vuonna 2007 kutsun Linnan juhlien vieraaksi. Hän antoi vuonna 2006 Tanskan suurlähettiläs Niels Dyrlundille kirjelmän, jossa tuomittiin muslimeja loukanneiden Muhammed-pilakuvien julkaisu.

Keväällä 2009 Khodr Chehab kertoi vihkineensä 14-vuotiaan tytön avioliittoon Helsingissä 1990-luvulla ja sanoi 13 vuoden ikää sopivaksi avioitumisiäksi. Seuraavana päivänä hän väitti muistaneensa tytön iän väärin ja oli tarkistanut asian; tämä olikin ollut 16-vuotias ja vihkiminen olisi tapahtunut oikeusministeriön myöntämällä luvalla. Myös 13 vuoden avioitumisiästä hän perui puheensa toteamalla, että ei ollut asiasta enää ollenkaan varma. Hänen alkuperäiset lausuntonsa johtivat tutkintapyyntöön.

Chehab kuoli marraskuussa 2010 Libanonin matkalla 48-vuotiaana kärsittyään pitkään heikosta sydämestä. Imaamina häntä seurasi Anas Hajjar.

## Lähteet

## Aiheesta muualla
*
Davis Station

**Davis Station** on ympärivuotisesti toiminnassa oleva Australian omistama tutkimusasema Etelämantereella. Asema sijaitsee Prinsessa Elisabetin maalla koordinaateissa . Vuonna 1957 avattu asema on suurin Australian omistama asema, ja sinne mahtuu yhteensä noin 70 työntekijää kesäisin, mutta vain 20 talvisin.

## Ilmasto ja maantiede
Alueen ilmasto on suhteellisen leuto. Siitä huolimatta jokaisen kuukauden keskilämpötila on pakkasen puolella, ja kylmimmän kuukauden (elokuu) keskilämpötila on noin –20 °C ja lämpimimmän (tammikuu) noin 0 °C. Asemalla on vuosittain keskimäärin 209 pilvistä päivää maaliskuun ollessa pilvisin kuukausi. Asema on eteläisin Australian omistama Antarktis-asema ja se sijaitsee 4&nbsp;700 kilometriä Perthin kaupungista lounaaseen.

## Asemalla tutkitut tieteenalat
* Biologia
* Geologia
* Glasiologia
* Lääketiede
* Meteorologia
* Oseanografia

## Lähteet

## Aiheesta muualla
* Aseman virallinen kotisivu
Yleisurheilun Suomen tilasto 2008

__notoc__

**[[Yleisurheilu]]n [[Suomi|Suomen]] [[tilasto]] [[2008]]** sisältää joka lajin viisi parasta tulosta tekijöineen.

## [[100 metrin juoksu|100 m]]

**Miehet**

**Naiset**

## [[200 metrin juoksu|200 m]]

**Miehet**

**Naiset**

## [[400 metrin juoksu|400 m]]

**Miehet**

**Naiset**

## [[800 metrin juoksu|800 m]]

**Miehet**

**Naiset**

## [[1 500 metrin juoksu|1 500 m]]

**Miehet**

**Naiset**

## [[3 000 metrin juoksu|3 000 m]]

**Miehet**

**Naiset**

## [[5 000 metrin juoksu|5 000 m]]

**Miehet**

**Naiset**

## [[10 000 metrin juoksu|10 000 m]]

**Miehet**

**Naiset**

## [[Puolimaraton]]

**Miehet**

**Naiset**

## [[Maraton]]

**Miehet**

**Naiset**

## [[Estejuoksu|3 000 m esteet]]

**Miehet**

**Naiset**

## [[110 metrin aitajuoksu|110 m]]/[[100 metrin aitajuoksu|100 m aidat]]

**Miehet**

**Naiset**

## [[400 metrin aitajuoksu|400 m aidat]]

**Miehet**

**Naiset**

## [[Korkeushyppy|Korkeus]]

**Miehet**

**Naiset**

## [[Seiväshyppy|Seiväs]]

**Miehet**

**Naiset**

## [[Pituushyppy|Pituus]]

**Miehet**

**Naiset**

## [[Kolmiloikka|3-loikka]]

**Miehet**

**Naiset**

## [[Kuulantyöntö|Kuula]]

**Miehet**

**Naiset**

## [[Kiekonheitto|Kiekko]]

**Miehet**

**Naiset**

## [[Moukarinheitto|Moukari]]

**Miehet**

**Naiset**

## [[Keihäänheitto|Keihäs]]

**Miehet**

**Naiset**

## [[Kymmenottelu|10-]]/[[Seitsenottelu|7-ottelu]]

**Miehet**

**Naiset**

## [[Kävely (urheilulaji)|10 000 m/5 000 m kävely]]

**Miehet**

**Naiset**

## [[Kävely (urheilulaji)|10 km kävely]]

**Miehet**

**Naiset**

## [[Kävely (urheilulaji)|20 km kävely]]

**Miehet**

**Naiset**

## [[Kävely (urheilulaji)|50 km kävely]]
**Miehet**

## Lähteet
*http://www.tilastopaja.fi/db/fi/toplist.php?list=top&Season=2008&top=20&Ind=0&All=0
Potkiaiset

**Potkiaiset** ovat lukion 2. vuoden oppilaiden abiturienteille penkinpainajaisten edellä järjestämät juhlat. Juhlan tarkoituksena on kuvaannollisesti potkia abit ulos lukiosta, jotta 2. vuoden opiskelijoista tulee koulun vanhimmat. Potkiaiset vaihtelevat koulujen mukaan. 

Potkiaisia järjestetään myös kuudennella sekä yhdeksännellä luokalla.
OMT

**OMT** voi tarkoittaa jotain seuraavista:
* Ortopedinen manuaalinen terapia
* *Outright Monetary Transactions*, joukkovelkakirjojen käsittely
* *Object-modeling technique*, ohjelmistosuunnittelumenetelmä
** OMT++, Nokialla käytetty muunnos edellisestä
* *Object model template*, tietokonesimulaatioarkkitehtuuri
Ikechukwu Uche

**Ikechukwu Uche** (s. 5. tammikuuta 1984 Aba, Nigeria) on nigerialainen jalkapalloilija. Hän edustaa espanjalaista Málagaa ja on pelipaikaltaan hyökkääjä.

Hänen nimensä Ikechukwu tarkoittaa ”Jumalan voimaa” igbon kielellä. Hänen vanhempi veljensä Kalu Uche on myös jalkapalloilija.

## Ura
Uche aloitti uransa Amanze Unitedin ja Iwuanyanwo Nationalen junioreista. 17-vuotiaana hän siirtyi espanjalaiseen Racing Ferroliin, joka pelasi Segunda Divisiónissa. Toisella kaudellaan 2002–2003 hän pelasi yhteensä 24 ottelua. Kausi päättyi kuitenkin joukkueen putoamiseen sarjaporrasta alemmaksi.

Vuonna 2003 Uche siirtyi Recreativoon 300&nbsp;000 dollarin siirtosummalla ja teki heti ensimmäisellä kaudellaan 12 maalia. Kaudella 2005–2006 maaleja syntyi 20 kappaletta 28 ottelussa, ollen kauden paras maalintekijä. Recreativo nousi myös kauden päätteeksi pääsarjaan kolmen vuoden tauon jälkeen.

Ensimmäisellä pääsarjakaudellaan Uche teki 8 maalia. Joukkue sijoittui sarjassa kahdeksanneksi. Vuonna 2007 Uche siirtyi Getafeen, jossa hän pelasi kahden kauden ajan lähinnä vaihtomiehen roolissa. Vuonna 2009 hän siirtyi juuri pääsarjaan palanneeseen Real Zaragozaan.

## Lähteet
Carlini

**Carlini** (myös **Carlinin tutkimusasema**, aikaisemmin **Jubany**) on Argentiinan omistama vuonna 1982 perustettu ympärivuotisesti toiminnassa oleva tutkimusasema Etelämantereella. Asema sijaitsee Kuningas Yrjön saarella Etelä-Shetlannin saaristossa Antarktiksen niemimaan läheisyydessä. Noin 10–20 metrin korkeudella merenpinnan tasosta sijaitsevalla asemalla on tilaa noin 20–60 työntekijälle.

Alueella on useiden eri maiden omistamia tutkimusasemia, ja aseman lähettyvillä on  useiden kymmenien tuhansien pingviinien ja satojen merileijonien elinalue.

Asemalla on talvikaudella noin 20 työntekijää, mutta kesäisin enemmän. Keskukseen kuuluu 15 rakennusta, muun muassa kaksi laboratoriota ja elokuvateatteri. Aseman ilmasto on melko leuto, eivätkä kuukausittaiset lämpötilanvaihtelut ole kovinkaan suuria.

Metallica soitti konsertin asemalla 8. joulukuuta 2013.

## Panoraama

## Lähteet

## Aiheesta muualla

* Aseman historia (espanjaksi)
Auto Europe

**Auto Europe** on yhdysvaltalainen vuokra-autonvälitysyhtiö, jonka pääpaikka on Portlandissa Mainen osavaltiossa. Yhtiöllä on toimipisteet Isossa-Britanniassa ja Saksassa Münchenissä. 

Auto Europe välittää vuokra-autoja Euroopassa, Pohjois- ja Etelä-Amerikassa, Australiassa, Kaakkois-Aasiassa, lähi-idässä ja Afrikassa. Vuonna 2003 avattiin Münchenin toimipiste Saksassa ja Lontoon toimisto Britanniassa. Noutoasemia on maailmanlaajuisesti yli 8&nbsp;000.

Auto Europella on ympäri maailmaa noin 500 työntekijää, Saksassa tällä hetkellä noin 150. 

## Historia
Yhtiön perustamisidea syntyi vuonna 1954 Yhdysvalloissa. 1997 yrityksen perustaja Alex Cecil jäi eläkkeelle ja jätti yrityksen Imad Khalidille.

## Lähteet

## Aiheesta muualla

*Auto Europe
Bromme

**Bromme** oli yhdysvaltalainen kilpa-autovalmistaja, joka osallistui Indianapolis 500 -kilpailuun vuosina 1951–1954. Talli tilasi moottorinsa Offenhauserilta. Brommella oli ongelmia polttoainejärjestelmän kanssa ja tallin kuljettajat keskeyttivät kaikissa kilpailuissa.

## Lähteet

## Aiheesta muualla
*
Snowberger

**Snowberger** oli yhdysvaltalainen kilpa-autovalmistaja, joka osallistui Indianapolis 500 -kilpailuun kaudella 1950. Tallin kuljettaja Bill Schindler keskeytti kilpailussa kierroksella 111 vaihteistovikaan.

## Lähteet

## Aiheesta muualla
*
Henri Halkola

**Henri Martin Halkola** (s. 5. elokuuta 1973 Pudasjärvi) on suomalainen näyttelijä. Hän työskenteli Jyväskylän kaupunginteatterissa. Halkola esiintyi keväällä 2009 saippuasarjassa *[[Salatut elämät]]* Kari Taalasmaan roolissa Tommi Taurulan sairausloman ajan. Halkola oli roolissa ensimmäisen kerran 13. toukokuuta 2009, ja hän näytteli Taalasmaata tuotantokauden loppuun saakka. Halkola on ollut kiinnitettynä Oulun Teatteriin vuodesta 2021 lähtien.

Halkola esitti pääosaa Jyväskylän kaupunginteatterissa vuonna 2009 ensi-iltansa saavassa Arto Paasilinnan kirjaan perustuvassa *[[Ulvova mylläri]]* -musikaalinäytelmässä. Vuonna 2012 hän näytteli kahdessa suuressa roolissa, joista toinen oli Astrid Lindgrenin kirjasarjaan perustuvan Veljeni Leijonamielen Joonatan Leijonamieli, ja toinen päärooli oli Anni Blomqvistin kirjasarjaan pohjautuva Myrskyluodon Maijan kalastaja Jannen rooli. Halkola on näytellyt myös Aasia Shrek-musikaalissa ja Henry Jekylliä Jekyll & Hyde-musikaalissa Jyväskylän Kaupunginteatterissa näytäntökaudella 2015–2016. Musikaalin naispääosissa olivat Saara Jokiaho (Emma Carew) ja laulaja Maria Lund (Lucy Harris).

## Lähteet

## Aiheesta muualla
*
*
Vanin piirikunta

**Vanin piirikunta** () on piirikunta Imeretin hallintoalueella Georgian länsiosassa. Piirikunnassa on noin 24&nbsp;512 asukasta (2014) ja sen pinta-ala on 577 neliökilometriä. Sen pääkaupunki on Vani, joka tunnetaan arkeologisista kaivauksistaan.

Piirikunta sijaitsee Imeretin eteläosassa Rioni-joen eteläpuolella. Se rajautuu idässä Baghdatin, pohjoisessa Tsqaltubon, lännessä Samtredian ja etelässä Tšokhataurin piirikuntaan.

## Lähteet

## Aiheesta muualla
Gary Lightbody

**Gary Lightbody** (s. 15. kesäkuuta 1976 Bangor, Pohjois-Irlanti) on pohjoisirlantilainen muusikko ja lauluntekijä, parhaiten tunnettu vaihtoehtorockia soittavan Snow Patrol -yhtyeen keulakuvana.

## Lähteet

## Aiheesta muualla

* Telegraph: Snow Patrol's Gary Lightbody - interview
* iMDB: Gary Lightbody
Harri Närhi

**Harri Juhani Närhi** (s. 22. joulukuuta 1953 Lieksa) on suomalainen kirjailija ja elokuvakriitikko. Hän on valmistunut filosofian maisteriksi Helsingin yliopiston yleisen kirjallisuustieteen laitokselta.

Närhen ura alkoi 1980-luvulla runoilijana ja novellistina eri antologioissa. Hänen esikoisteoksensa *Vartija* voitti Weilin+Göösin romaanikilpailun vuonna 1988. Hän toimii myös elokuvakriitikkona ''City''-lehdessä. Hän oli 1990-luvun alkupuolella yksi WSOY:n *[[Video-opas]]*-hakuteoksen kirjoittajista. Vuonna 2004 hän kirjoitti haastattelukirjan elokuvaohjaaja Markku Pölösestä. 

## Tuotanto
* 
* *Mies pimeästä*, tv-elokuvan käsikirjoitus (1990, MTV).
* 
* 
* 
* 
* 
* 
* 
*  

## Lähteet
* WSOY:n kirjailijasivu 
* 

## Aiheesta muualla
* Harri Närhi: Apinamorsian. Ylen Elävä arkisto.
* Toni Jerrman: Voisiko iloita, huonoinakin päivinä. Helsingin Sanomat 29.4.2009.
* Vesa Karonen: Kirjallinen pankkiryöstäjä profiloituu. Helsingin Sanomat 10.11.2013.
Marija Jefrosinina

**Marija Jefrosinina** (s. 25. toukokuuta 1979 Kertš) on ukrainalainen tv- ja radioesiintyjä. Hän on juontanut vuoden 2005 euroviisut yhdessä DJ Pashan kanssa.

## Lähteet
Jumalaapelkäävä

**Jumalaapelkäävä** tarkoittaa mm. seuraavia asioita:
* Jumalaapelkäävä, Israelin Jumalaan uskova, joka ei kuitenkaan ole ympärileikkauttanut itseään ja kääntynyt juutalaiseksi
* Jumalaapelkäävä, kirkkolainsäädännön termi, jolla viitataan mm. pappien ja kummien kelpoisuusehtoihin
* Jumalaapelkäävä, yleisesti Jumalaan uskovasta käytetty vanhahtava nimitys
Karkelo

**Karkelo** on Korpiklaanin kuudes studioalbumi, joka julkaistiin 26. kesäkuuta 2009. 

## Taustaa
Korpiklaani ilmoitti alkuvuodesta 2009 nettisivuillaan palaavansa kiertueilta takaisin studioon 15. helmikuuta 2009 nauhoittamaan seuraavaa studioalbumiaan. Samassa uutisessa julkistettiin albumin nimi, *Karkelo*.

Albumi nauhoitettiin kahdessa paikkaa: yhtyeen rumpali Matson nauhoitti omat osuutensa Petrax-studioilla Hollolassa, jonka jälkeen muu yhtye nauhoitti loput osuudet Grooveland Recording Studiolla Lahdessa.

Alun perin albumille suunniteltiin neljätoista kappaletta, mutta lukumäärä supistui myöhemmin kolmeentoista, joista yksi on mukana vain albumin digipak-versiolla.

23. huhtikuuta yhtye julkaisi levyn kappalelistan sekä uutisen tulevasta *Vodka*-singlestä.

## Julkaisu
Yhtye julkaisi 13. toukokuuta 2009 MySpace-sivustollaan albumin ensimmäisen kappaleen *Vodka* kaikkien kuultavaksi.

Ensimmäinen virallinen single **Vodka** julkaistiin CD:nä ja LP:nä 29. toukokuuta 2009. Single sisältää myös kappaleen *[[Juodaan viinaa]]*, joka on lainakappale Hectorilta.

11. kesäkuuta Vodkasta julkaistiin musiikkivideo ja 19. kesäkuuta yhtye julkaisi koko albumin MySpace-sivuillaan kuunneltavaksi.

**Karkelo**n virallinen julkaisupäivä oli 26. kesäkuuta 2009. Albumi ylsi Suomen virallisen listan sijalle 26.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi.net: 
* Soundi: 

## Lähteet
* http://www.korpiklaani.com/
* http://www.nuclearblast-musicshop.de/
### Viitteet

## Aiheesta muualla
* ''Karkelo'' discogs.com -sivustolla 
*
Tsqaltubon piirikunta

**Tsqaltubon piirikunta** () on piirikunta Imeretin hallintoalueella Georgian länsiosassa. Piirikunnassa on noin 56&nbsp;883 asukasta (2014) ja sen pinta-ala on 707,5 neliökilometriä. Sen pääkaupunki on Tsqaltubo, joka tunnetaan kylpyläkaupunkina.

Piirikunnan tärkeimmät joet ovat Rioni ja Gubistsqali. 

## Lähteet

## Aiheesta muualla
Break Like the Wind

__NOTOC__
**Break Like the Wind** on Spinal Tap -yhtyeen studioalbumi vuodelta 1992. Albumin yhtenä tuottajana toimi Toton kanssa suosioon noussut kitaristi-laulaja Steve Lukather, joka myös soitti kitaraa albumilla Guns N' Roses -kitaristi Slashin kanssa. Myös joitain David St. Hubbinsin rytmikitaraosuuksia korvattiin Jeff Beckin aikaansaannoksilla.

## Kappaleet
#
#
#
#
#
#
#
#
#
#
#
#
#
#

## Kokoonpano

### Yhtye
* David St. Hubbins (Michael McKean) – rytmikitara, laulu
* Derek Smalls (Harry Shearer) – basso
* Nigel Tufnel (Christopher Guest) – soolokitara
* C. J. Vanston – koskettimet, piano
* R. J. Parnell – rummut, lyömäsoittimet
* Ryan Gordon – taustakitarat, pesäpallomaila

### Vierailevat muusikot
* Dweezil Zappa – kitara (kappale 3)
* Cher – laulu (kappale 4)
* Slash – kitara (kappaleet 1–9 ja 13–14)
* Steve Lukather – kitara (kappaleet 1–9 ja 13–14)
* Joe Satriani – kitara (kappaleet 5–8)
* Jeff Beck – kitara (kappale 8)
* Timothy B. Schmit – taustalaulu (kappaleet 5 ja 12)
* Waddy Wachtel – kitarasyntetisaattori
* Walter Becker – kansivihkon tekstit, lisäbasso (kappale 1)

## Arvostelut
* Allmusic: 
* Rolling Stone: 

## Lähteet

## Aiheesta muualla
* 
*
Jumalaapelkäävät

**Jumalaapelkäävät** ( tai φοβουμενοι τον θεον ja ) ovat ei-juutalaisia, joilla on eritasoisia yhteyksiä juutalaisuuteen, mutta eivät ole kuitenkaan täyskypsiä proselyyttejä eli juutalaisuuteen kääntyneitä. Jumalaapelkäävät uskoivat Israelin Jumalaan, mutta ei jostakin syystä (esim. työnsä tähden) tahtoneet antaa ympärileikata itseään, koska silloin heidän olisi pitänyt noudattaa koko Mooseksen lakia.

Raamatussa jumalaapelkääviksi mainitaan Hananjan, Job, Simeon, Cornelius ja purppuran myyjä Lyydia.

## Katso myös
* Antinomismi
* Vanhurskaat kansakuntien joukossa

## Lähteet
Kalu Uche

**Kalu Tongololiki Mawakavamba Jawarapawara Uche** (s. 15. marraskuuta 1982 Aba, Nigeria) on nigerialainen jalkapalloilija. Hän edustaa espanjalaista Almeríaa ja on pelipaikaltaan hyökkääjä tai laitalinkki.

Hänen nuorempi veljensä Ikechukwu Uche on myös jalkapalloilija.

## Ura
Vuonna 2000 Uche siirtyi barcelonalaisseura Espanyoliin, joka pelasi Espanjan pääsarjassa. Hän ei kuitenkaan päässyt pelaamaan yhtään ottelua joukkueessa.

Espanjasta Uche siirtyi Puolaan ja Wisła Krakówiin, jossa hän pelasi vuoteen 2006 asti. Joukkueessa hän voitti muun muassa pääsarjamestaruuden vuonna 2003 ja kaksi kertaa Puolan cupin. Kauden 2004–2005 hän pelasi lainassa Bordeauxissa, ajauduttuaan ongelmiin Puolassa.

Vuonna 2005 Uche palasi Espanjaan, tällä kertaa Almeríaan. Kausi 2006–2007 sujui Almeríalta hyvin ja joukkue nousikin kauden päätteeksi pääsarjaan. Uche teki kauden aikana yhteensä 8 maalia. Ensiesiintymisensä pääsarjassa Uche teki 26. elokuuta 2007 tultuaan vaihdosta kentälle ottelussa Deportivo La Coruñaa vastaan.

11. tammikuuta 2009 pelatussa ottelussa Espanyolia vastaan Almerían ykköskärki Álvaro Negredon oltua sivussa Uche teki joukkueensa molemmat maalit, joka päättyi lopulta tasatulokseen 2–2.

Seuraavana kesänä 2009 Negredo palasi kasvattajaseuraansa Real Madridiin, jonka jälkeen Uchesta tuli joukkueen hyökkäyspään johtava pelaaja. Kausi 2009–2010 oli tähän asti hänen uransa paras maalien valossa. Hän pelasi 28 ottelua ja teki niissä yhdeksän maalia.

Kauden 2010–2011 Uche aloitti loukkaantuneena. 26. syyskuuta 2010 toisessa ottelussaan loukkaantumisensa jälkeen hän teki kaksi maalia vieraskentällä Deportivo La Coruñaa vastaan.

### Maajoukkue
Uche teki ensiesiintymisensä Nigerian maajoukkueessa vuonna 2003 Afrikan-mestaruuskilpailuiden karsintaottelussa Angolaa vastaan. Hän edusti maataan vuonna 2010 kaksissa arvokilpailuissa, alkuvuodesta Afrikan-mestaruuskilpailuissa ja myöhemmin kesällä maailmanmestaruuskilpailuissa.

## Lähteet

## Aiheesta muualla
* Kalu Uchen tilastot BDFutbol-sivustolla
Karhuviesti

**Karhuviesti** on maantieviesti, joka juostaan vuosittain huhtikuussa joko Raumalta (7 osuutta / 49,5 km) tai Eurajoelta (5 osuutta / 34,7 km) valtatie 8:aa pitkin Poriin (Karhuhalliin).

Karhuviesti juostiin vuonna 2014 jo 37. kerran. Parhaimmillaan joukkueita on ollut vuonna 2014 yhteensä 257.

## Lähteet
* Satakunnan Kansa 19.4.2009 s. 14
* porinkuntoilijat.fi
Keisarisarvinokka

**Keisarisarvinokka** eli **kaksisarvinokka** (*Buceros bicornis*) on kaakkoisaasialainen suuri sarvinokkien heimoon kuuluva lintu. Se on sarvinokkien heimon suurin laji. Keisarisarvinokka on Malesiassa Sarawakin osavaltion ja Intiassa Keralan osavaltion kansallislintu. Keisarisarvinokka voi elää vankeudessa jopa 50 vuoden ikäiseksi.

## Koko ja ulkonäkö
Keisarisarvinokka kasvaa pituudeltaan 95–120&nbsp;cm pitkäksi ja siipien kärkiväliltään jopa 152&nbsp;cm kokoiseksi. Keisarisarvinokat kasvavat tavallisesti 2,15–4&nbsp;kg:n painoiseksi. Näkyvimpiä piirteitä ovat suuri keltaisenoranssi ja musta keratiinista muodostunut "sarvi", joka on koiraalla suurempi kuin naaraalla sekä valkoiset pyrstösulat joissa on musta raita. Siivet ovat pääasiassa mustat mutta siipien reunat ovat valkoiset sekä siipien sisäpuolella on valkoinen raita. Niska on valkoinen. Ohimot, posket, leuka, silmien ympärys ja nokan alku ovat mustat sekä kaula ja rinta ovat valkoisia. Jotkin höyhenet näyttävät keltaisilta, mutta se johtuu rauhasten tuottamasta öljystä. Kyljet, vatsa ja selkä ovat mustia. Jalkojen ympärys on valkoinen ja jalat ovat harmaat. Suuren, mutta sisältä onton nokan ylempi puoli on oranssinkeltainen ja alempi osa valkoinen. Naaraat ovat koiraita pienempiä ja niillä on punaisten silmien sijaan siniset silmät.

## Elinalueet
Keisarisarvinokkan levinneisyysalue on melko laaja, ja niitä tavataan Kiinassa Intiassa, Nepalissa, Bhutanissa, Myanmarissa, Thaimaassa, Laosissa, Vietnamissa, Kambodžassa, Malakan niemimaalla sekä Sumatralla.

### Elinympäristö
Keisarisarvinokkien elinympäristö on korkealla sademetsien katolla. Ne voivat löytää suojaa puiden rei'istä, ja ne voivat tutkia laajan alueen sademetsää yhden ainoan päivän aikana ruoanetsintämatkoillaan.

## Ravinto
Keisarisarvinokat syövät pääasiassa hedelmiä. Ne saattavat kuitenkin syödä myös pieniä nisäkkäitä, lintuja, liskoja, käärmeitä ja hyönteisiä.

## Lisääntyminen
### Pesä ja pesiminen
Keisarisarvinokat pesivät puun onkalossa. Naaras rakentaa pesän koloon. Kun naaras on valmis munimaan, se menee puunkoloon, minkä jälkeen koiras kerää muta-, savi- ja ulostekappaleita ja muuraa pesäaukon kiinni lähes täysin. Muuriin jätetään pieni aukko jotta koiras voisi tuoda naaraalle ruokaa, kun naaras on munimis- ja hautomisvaiheessa. Muuri on suojana saalistajilta.

### Muniminen ja haudonta
Naaras munii 1-2 munaa, joita se hautoo neljästä viikosta kuukauteen.

## Harvinaistuminen
Keisarisarvinokat harvinaistuvat koska läntisen Intian, Kaakkois-Aasian ja Indonesian sademetsät, joissa ne elävät ovat suurelta osin hakattu puutavaraksi tai pelloiksi. Lajia harvinaistuttaa myös metsästys. Keisarisarvinokat on listattu CITES-sopimukseen liitteeseen I.

Kansainvälinen luonnonsuojeluliitto luokittelee keisarisarvinokan vaarantuneeksi.

## Lähteet
* Cristopher M. Prrins, *Otavan lintutieto*, Otava
* Tietoa keisarisarvinokasta englanniksi

### Viitteet
Kenraalikunta

**Kenraalikunta** on ylimpien upseerien ja muiden korkeiden viranhaltijoiden joukko puolustusvoimissa tai asevoimissa. 

Suomen puolustusvoimissa kenraalikuntaan kuuluvat maa- ja ilmavoimien sotilasarvoista prikaatikenraalit, kenraalimajurit, kenraaliluutnantit ja kenraalit sekä merivoimien sotilasarvoista lippueamiraalit, kontra-amiraalit, vara-amiraalit ja amiraalit.

Sotilastehtävissä prikaatikenraali ja lippueamiraali voivat toimia samankaltaisissa tehtävissä kuin eversti tai kommodori. Suomessa näiden sotilasarvojen muodostaminen tuli välttämättömäksi siksi, että suomalaiset palvelivat everstin arvolla tehtävissä, joissa kansainvälisen yhteistyön muut jäsenet palvelivat prikaatikenraalin arvossa. Ennen prikaatikenraalin tehtävän perustamista Suomessa toimivat everstit palvelusarvolla prikaatin kenraali.

Myös Suomen puolustusvoimien ylimmät siviilivirat, kuten pääasessori eli johtava juristi ja kenttäpiispa, on aikaisemmin laskettu kenraalin arvoisiksi ja niiden haltijat kenraalikuntaan kuuluviksi. Pääasessori osastopäällikkönä rinnastettiin 2008 asti kenraalin arvoiseksi.

## Lähteet
Kaksisarvinokat

** Kaksisarvinokat** (*Buceros*) on sarvinokkien heimoon kuuluva suku, johon kuuluu kolme lajia. Kaikki lajit ovat uhanalaisuusluokitukseltaan silmälläpidettäviä lajeja. Suvun lajit ovat suurimpia sarvinokkalajeja.

## Lajit
* Keisarisarvinokka (*Buceros bicornis*)
* Sulttaanisarvinokka (*Buceros rhinoceros*)
* Luzoninsarvinokka (*Buceros hydrocorax*)
Joskus naurusarvinokka (*Rhinoplax vigil*) liitetään kaksisarvinokkiin, mutta nykyään se liitetään yleensä omaan sukuunsa *Rhinoplax*.

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: ''Buceros''
Vuoriviirikaija

**Vuoriviirikaija** (*Prioniturus montanus*) on Filippiineillä elävä kaijalaji.

## Koko ja ulkonäkö
Vuoriviirikaija on noin 30 senttimetriä pitkä ja 100–140&nbsp;grammaa painava keskikokoinen papukaija. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on pääosin vihreä, alapuolelta vaaleamman kellanvihreä. Naama on sininen, päälaella on punainen laikku ja pidentyneet pyrstösulat ovat mustat ja sinikiiltoiset. Sukupuolet ovat muuten samannäköisiä mutta naaraan naama on enimmäkseen vihreä ja sen pyrstö on lyhyempi. Nokka on vaalean siniharmaa ja kärjestä valkoinen, iiris tummanruskea ja jalat siniharmaat. Nuori lintu muistuttaa aikuista mutta siltä puuttuvat pyrstösulkien ”lusikat”. Lajilla ei ole alalajeja.

## Esiintyminen
Vuoriviirikaija elää Filippiinien pohjoisella saarella Luzonilla. Sen populaatio on kooltaan alle 10&nbsp;000 yksilöä.

## Elinympäristö
Laji elää vuoristometsissä yli 700&nbsp;metrin korkeudella merenpinnasta. Se on hyvin äänekäs ja lentelee pikku parvissa ruokailupuiden välillä.

## Lisääntyminen
Lajin pesintä tunnetaan puutteellisesti. Pesintää tapahtuu elo–syyskuussa ja pesä on puunkolossa.

## Ravinto
Vuoriviirikaija syö hedelmiä, pähkinöitä ja siemeniä, myös maissin siemeniä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
* Animal Pictures Archive (kuva)
* ITIS

### Viitteet
Amyntas II

**Amyntas II** (lisänimeltään ”Pieni”, kuoli 394 eaa.) oli Makedonian kuningas vuosina 395–394 eaa. Amyntas oli Perdikkas II:n lapsenlapsi tämän pojan Menelaoksen kautta. Erään toisen tulkinnan mukaan Amyntas oli kuningas Arkhelaoksen poika.

Kun kuningas Aeropos II kuoli sairauteen vuonna 395/394 eaa., Amyntas II valittiin hänen seuraajakseen. Kuninkuus siirtyi näin pois Arkhelaoksen sukuhaaralta Perdikkas II:n toisen pojan Menelaoksen pojalle. Amyntas kuoli kuitenkin pian erään Derdaan murhaamana. Derdas oli yleinen nimi Ylä-Makedonian Elimeian maakunnan kuningassuvun jäsenillä. Ehkä Amyntaan murhan takana oli elimeialainen vallankaappausyritys. Amyntaan kuoleman jälkeen kuninkuus palasi kuitenkin Arkhelaoksen sukuhaaralle. Kuninkaaksi tuli Aeropoksen poika Pausanias. Ehdolla kuninkaaksi olisi myös ollut Amyntaan poika Filippos. Pausanias kuoli kuitenkin pian tämän jälkeen, ehkä salamurhan uhrina. Salamurhan takana oli luultavasti Amyntas III. 

## Lähteet
* 

### Viitteet
Mannoosi

**Mannoosi** (C6H12O6) on aldoheksoosisokeri ja glukoosin epimeeri. Mannoosia esiintyy eläinten lisäksi orkideoissa, mäntykasveissa, mannasaarnissa (*Fraxinus ornus*), sienissä ja bakteereissa.

## Rakenne
Mannoosi on glukoosin epimeeri, jolla on kaksi anomeerista muotoa α- ja β-mannoosi. Rengasmaisessa muodossaan mannoosi voi esiintyä sekä furanoosina että pyranoosina. Mannoosi eroaa glukoosista siten, että sen kakkoshiileen liittynyt hydroksyyliryhmä on suuntautunut vasemmalle, kun se glukoosissa on suuntautunut oikealle.

## Mannoosin aineenvaihdunta
Mannoosi imeytyy huonosti ihmisen elimistössä. Suurin osa mannoosista kulkeutuu ihmisen elimistön läpi muuttumattomana. Sen sijaan esimerkiksi kanit kykenevät hyödyntämään lähes 96&nbsp;% saamastaan mannoosista.

## Lähteet

## Aiheesta muualla

*Liber Herbarum II: Luettelo mannoosia sisältävistä kasveista
*Human Metabolome Database (HMDB): D-Mannose 
*Kyoto Encyclopedia of Genes and Genomes (KEGG): D-Mannose 
*ChemBlink: D-(+)-Mannose 
*ChemBlink: L-Mannose
Aeropos II

**Aeropos II** (kuoli 395/4 eaa.) oli Makedonian kuningas vuosina 398/7–395/4 eaa.

Kuningas Arkhelaoksen kuoltua vuonna 399 eaa. hänen seuraajakseen tuli hänen poikansa Orestes, joka oli alaikäinen. Hallitsijaksi tuli Oresteen setä Aeropos, joka kuitenkin syrjäytti Oresteen vuonna 398/7 eaa. ja julisti itsensä kuninkaaksi. Vuonna 394 eaa. Aeropos ajautui konfliktiin Spartan kuninkaan Agesilaoksen kanssa. Kun Korintti nousi kapinaan Spartan hegemoniaa vastaan Aeropos asettui kapinallisten puolelle. Agesilaoksen spartalaiset kukistivat kuitenkin makedonialaiset taistelussa ja Aeropoksen oli pakko solmia rauha spartalaisten kanssa. Aeropos kuoli sairauteen joskus vuoden 395/4 eaa. loppupuolella. Kuninkaaksi valittiin Aeropoksen jälkeen Perdikkas II:n pojan Menelaoksen poika Amyntas II. 

## Lähteet
* 

### Viitteet